Държавен вестник, бр. 52, 2007 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  52
събрание на публично дружество, има право в
тримесечен срок от крайния срок на търговото
предложение да изкупи акциите с право на глас
на останалите акционери. Член 149, ал. 3, 4 и 9
се прилага съответно.
(2) Предложението за изкупуване се одобря-
ва от комисията.
(3) Предлаганата от лицето по ал. 1 цена
трябва да е най-малко равна на цената:
1. предложена по търговото предложение, с
което е достигнат прагът по ал. 1, когато от-
правянето му е било задължително;
2. предложена по търговото предложение, с
което е достигнат прагът по ал. 1, когато отпра-
вянето му е било доброволно и при условие че
лицето по ал. 1 е придобило не по-малко от 90
на сто от акциите с право на глас, предложени
с това търгово предложение;
3. определена съгласно чл. 150, ал. 6 и 7—в
останалите случаи.
(4) За издаване на одобрение лицето по ал. 1
представя в комисията предложение за изкупу-
ване, което съдържа данните по чл. 150, ал. 2,
т. 1—4, 6, 8, 10, 12 и 13. Член 150, ал. 4 и 5 се
прилага съответно.
(5) Комисията се произнася в срок 14 дни от
получаване на заявлението за издаване на одоб-
рение. Членове 152 и 153 се прилагат съответно.
(6) В тридневен срок от издаване на одобрени-
ето лицето по ал. 1 е длъжно да представи пред-
ложението на дружеството и регулирания пазар,
на които акциите на дружеството са допуснати до
търговия, и да го публикува съгласно чл. 154.
(7) Акционерите са длъжни да продадат свои-
те акции на лицето по ал. 1 в едномесечен срок
от публикуване на предложението, без да е не-
обходимо тяхното съгласие. Акциите, които не
са продадени в този срок, се смятат за собстве-
ност на лицето по ал. 1 към момента на изтича-
нето на срока. Член 156 се прилага съответно.”
61. Създават се чл. 157б—157г:
“Чл. 157б. (1) Всеки акционер има право да
изиска от лицето, което е придобило пряко,
чрез свързани лица или непряко в случаите по
чл. 149, ал. 2 най-малко 95 на сто от гласовете
в общото събрание на публично дружество в
резултат на търгово предлагане, да изкупи
неговите акции с право на глас в тримесечен
срок от крайния срок на търговото предложе-
ние. Искането трябва да бъде в писмена форма
и да съдържа данни за акционера и за прите-
жаваните от него акции. В този случай чл. 157а,
ал. 3 се прилага съответно.
(2) Лицето по ал. 1 е длъжно да изкупи акци-
ите в срок 30 дни от получаване на искането.
Чл. 157в. (1) Комисията осъществява надзор
върху търговите предлагания, когато дружество-
то—обект на търгово предложение, е със седали-
ще в Република България и издадените от него
акции са допуснати до търговия на регулиран пазар
в Република България или в трета държава.
(2) Комисията осъществява надзор върху
търговото предлагане и в случаите, когато ак-
циите на дружеството—обект на търгово пред-
ложение, са допуснати до търговия на регули-
ран пазар в Република България, но не са допус-
нати до търговия на регулиран пазар в държа-
вата членка по неговото седалище.
(3) Когато акциите на дружеството—обект
на търгово предлагане, по ал. 2 са допуснати до
търговия на регулиран пазар в Република Бъл-
гария и в друга държава членка, надзорът върху
търговото предлагане се осъществява от коми-
сията, ако акциите на дружеството са допусна-
ти за първи път до търговия на регулиран пазар
в Република България.
(4) Когато акциите на дружеството—обект
на търгово предложение, по ал. 2 са допуснати
до търговия на регулиран пазар в Република
България и в друга държава членка едновре-
менно, надзорът върху търговото предлагане
се осъществява от комисията, ако дружество-
то я е определило като компетентен орган,
който осъществява надзора върху търговото
предлагане. Дружеството уведомява за реше-
нието си комисията и компетентните органи
на другите държави членки, в които акциите
на дружеството са допуснати до търговия на
регулиран пазар, както и съответните регули-
рани пазари на първия ден за търговия.
(5) Комисията оповестява публично реше-
нието по ал. 4, с което е определена да осъщес-
твява надзор върху търговото предлагане.
(6) В случаите по ал. 2—4 по въпросите от-
носно цената и/или разменната стойност на
търговото предложение, решението на пред-
ложителя за отправяне на търгово предложе-
ние, съдържанието на търговото предложе-
ние и неговото публикуване се прилага този
закон и актовете по прилагането му, а по въп-
росите относно информацията, която се пре-
доставя на служителите на дружеството—
обект на търгово предложение, и относно дру-
жественото право, включително случаите, при
които възниква задължение за отправяне на
търгово предложение и при които това задъл-
жение не се прилага, както и обстоятелства-
та, при които дружеството—обект на търгово
предложение, може да предприема действия,
които могат да осуетят търговото предлага-
не, се прилага законодателството на държа-
вата членка, където е седалището на дружес-
твото—обект на търгово предложение.
Чл. 157г. (1) Комисията си сътрудничи и
обменя информация с компетентните органи
на другите държави членки, особено в случаите
по чл. 157в, ал. 2—4.
(2) Компетентни органи на другите държа-
ви членки са органите, които осъществяват
надзор върху търговите предлагания, пазарите
на ценни книжа и други финансови инструмен-
ти и търговията на тези пазари.